
ΚΕΝΤΡΙΚΗ ΕΝΩΣΗ 






ΔΣ16830112011
ΔΗΜΩΝ ΕΛΛΑΔΑΣ
Π Ρ Α Κ Τ Ι Κ Ο

Συνεδρίασης του Διοικητικού Συμβουλίου της Κ.Ε.Δ.Ε.

της 30ης Νοεμβρίου 2011
Στην Αθήνα σήμερα, 30 Νοεμβρίου 2011, ημέρα Τετάρτη και ώρα 12:00, συνήλθε σε  συνεδρίαση το Διοικητικό Συμβούλιο της Κ.Ε.Δ.Ε., ύστερα από πρόσκληση του Προέδρου της κ. Κώστα Ασκούνη, Δημάρχου Καλλιθέας και υπό την προεδρία του. 

Κατά τη συνεδρίαση παρέστησαν οι Δήμαρχοι: Αργειτάκος Σταύρος Σπάρτης, Ιωακειμίδης Γεώργιος Νίκαιας-Αγ.Ι.Ρέντη, Καλλίρης Κων/νος Ζωγράφου, Καμίνης Γεώργιος Αθηναίων, Καρύδας Απόστολος Σιντικής, Κοιμήσης Απόστολος Αμφιλοχίας, Κουράκης Ιωάννης Ηρακλείου, Κοτρωνιάς Γεώργιος Λαμιέων, Κυρίζογλου Λάζαρος Αμπελοκήπων-Μενεμένης, Λυμπέρης Ιωάννης Ήλιδας, Μαλούτας Λάζαρος Κοζάνης, Μπουτάρης Ιωάννης Θεσσαλονίκης, Ουσουλτζόγλου-Γεωργιάδη Χαρίκλεια Βέροιας, Παπαγγελής Νικόλαος Λεβαδέων, Πετρίδης Γεώργιος Κομοτηνής, Τζανακούλης Κων/νος Λαρισσαίων, Τσιαντής Δημήτριος Λίμνης Πλαστήρα και οι Δημοτικοί Σύμβουλοι: Θεοδωρακόπουλος Ιωάννης Λυκόβρυσης-Πεύκης, Καλογερόπουλος Δημήτριος Αιγιαλείας, Καραγιάννης Ιωάννης Λαγκαδά, Λύτρας Ιωάννης Ξηρομέρου, Μουράτογλου Ιωάννης Έδεσσας, Μπαρμπάκος Ευάγγελος Καλλιθέας, Προβατάς Φώτιος Αθηναίων, Σιώμος Βλάσσης Πεντέλης.
Απόντες: οι Δήμαρχοι: Δανιηλίδης Συμεών Νεάπολης-Συκεών, Μαραβέλιας Δημήτριος Χαϊδαρίου και οι Δημοτικοί Σύμβουλοι: Βιρβιδάκης Κυρίακος Χανίων, Καλογερόπουλος Δημήτριος Αιγάλεω και Τζόκας Σπυρίδων Καισαριανής.   

Αφού διαπιστώθηκε η απαρτία του Σώματος και γενομένης συζητήσεως, πάρθηκε η παρακάτω απόφαση:

.........................................................................................................................................
Απόφαση 168η
ΘΕΜΑ: 
Προτεινόμενες νομοθετικές ρυθμίσεις για το υπό κατάρτιση «οριζόντιο» νομοσχέδιο του Υπουργείου Οικονομικών.

Το Διοικητικό Συμβούλιο της ΚΕΔΕ αφού άκουσε εισήγηση από τον κ. Ν. Παπαγγελή, Πρόεδρο Επιτροπής Θεσμών της ΚΕΔΕ, σχετικά με τις νομοθετικές ρυθμίσεις που προτείνονται να ενταχθούν στο υπό κατάρτιση «οριζόντιο» νομοσχέδιο του Υπουργείου Οικονομικών, για την βελτίωση της λειτουργίας των δήμων μετά την εφαρμογή του ν. 3852/2011 «ΚΑΛΛΙΚΡΑΤΗΣ»,
ύστερα από διαλογική συζήτηση

Αποφασίζει ομόφωνα

Εγκρίνει τις κάτωθι νομοθετικές ρυθμίσεις για το υπό κατάρτιση «οριζόντιο» νομοσχέδιο του Υπουργείου Οικονομικών, όπως αυτές διαμορφώθηκαν μετά τις προτάσεις-συμπληρώσεις των μελών:

Προτεινόμενες διατάξεις της ΚΕΔΕ 

για το υπό ψήφιση πολυνομοσχέδιο 

1. Δανειακές συμβάσεις που αφορούν σύναψη δανείων μεταξύ των Ο.Τ.Α. και των Ν.Π.Δ.Δ. αυτών με το Ταμείο Παρακαταθηκών και Δανείων και άλλους πιστωτικούς οργανισμούς, δεν υπόκεινται στον προληπτικό έλεγχο του Ελεγκτικού Συνεδρίου. 

2. «Τυχόν εξόφληση δανείου πριν τη λήξη της διάρκειας δανειακής σύμβασης             που είχε συναφθεί μεταξύ δήμου και Ταμείου Παρακαταθηκών και Δανείων, δεν επιβαρύνεται με άλλο χρηματικό ποσό πλην του υπολοίπου άληκτου κεφαλαίου του δανείου, μειωμένου σε ποσοστό 25%». Επίσης: «Καταργείται οποιαδήποτε παρακράτηση ποσοστού υπέρ του Ταμείου Παρακαταθηκών και Δανείων επί καταθέσεων υπέρ δήμων».

3. 1.  Η παράγραφος 1 του άρθρου 259 του Ν. 3463/2006 αντικαθίστανται με την

ακόλουθη παράγραφο:

«Η κοινωφελής επιχείρηση είναι δυνατόν να χρηματοδοτείται από τον οικείο Δήμο για τις δραστηριότητές της, μετά από σχετική απόφαση του δημοτικού συμβουλίου, η οποία λαμβάνεται με την απόλυτη πλειοψηφία του συνόλου των μελών του. Η χρηματοδότηση του Δήμου καλύπτει τη διαφορά μεταξύ εσόδων και εξόδων του ετήσιου προϋπολογισμού της επιχείρησης, ο οποίος συνοδεύεται από εισηγητική έκθεση του Διοικητικού Συμβουλίου της Επιχείρησης που τεκμηριώνει τα έσοδα και τα έξοδα αυτής σύμφωνα με το ετήσιο πρόγραμμα δράσης της».

2. Οι παράγραφοι 2 και 4 του άρθρου 259 του Ν. 3463/2006 καταργούνται και οι παράγραφοι 3,5,6,7 αναριθμούνται σε 2,3,4 και 5 αντίστοιχα.

(Η διάταξη αυτή να έχει αναδρομική ισχύ)

4. Τα έσοδα της παραγράφου 1 του άρθρου 259 του ν.3852/2010 (ΦΕΚ  87 Α΄) εγγράφονται στον τακτικό προϋπολογισμό και κατατίθενται στο Ταμείο Παρακαταθηκών και Δανείων, σε λογαριασμό με τίτλο «Κεντρικοί Αυτοτελείς Πόροι των Δήμων». Ποσοστό μέχρι ένα τρίτο (1/3) των εσόδων της περίπτωσης α΄ της ανωτέρω παραγράφου, διατίθεται για την κάλυψη επενδυτικών δαπανών των Δήμων. Με Κοινή Απόφαση των Υπουργών Εσωτερικών και Οικονομικών, η οποία εκδίδεται κατ’ έτος ύστερα από γνώμη της Κεντρικής Ένωσης Δήμων Ελλάδας (ΚΕΔΕ), καθορίζονται τα κριτήρια και η διαδικασία κατανομής των εσόδων αυτών, επί τη βάσει ιδίως των δημογραφικών γεωμορφολογικών, διοικητικών, οικονομικών, κοινωνικών, περιβαλλοντικών και πολιτιστικών χαρακτηριστικών κάθε Δήμου.

5. Επιτρέπεται η ανανέωση ή η παράταση των συμβάσεων ορισμένου χρόνου του προσωπικού που απασχολείται σε φορείς των Ο.Τ.Α., στο πλαίσιο του συγχρηματοδοτούμενου προγράμματος «Εναρμόνιση οικογενειακής και  επαγγελματικής ζωής μέσω παροχής κατ’ οίκον υπηρεσιών φροντίδας σε εξαρτώμενα μέλη ανέργων οικογενειών και επαπειλούμενων με ανεργία εργαζομένων που ωφελούνται από ενεργητικές πολιτικές απασχόλησης» του ΕΣΠΑ, σύμφωνα με τις διατάξεις του άρθρου 21 παράγραφος 3 του Ν. 2190/1994.

Η ανωτέρω ανανέωση ή παράταση πραγματοποιείται πέραν της λήξης της συγχρηματοδότησης του προγράμματος από την Ευρωπαϊκή Ένωση στις 31/12/2011 και κατά τη διάρκεια των προγραμμάτων «Βοήθεια στο Σπίτι» τα οποία θα υλοποιηθούν σύμφωνα με την Κ.Υ.Α. που προβλέπεται από τις διατάξεις του άρθρου 38, παράγραφος 3 του Ν. 3863/2010.
Σε περίπτωση αποχώρησης, για οποιοδήποτε λόγο, του ως άνω απασχολούμενου προσωπικού πριν τη λήξη της διάρκειας της σύμβασης, επιτρέπεται η συνέχιση αυτής σύμφωνα με τις διαδικασίες του άρθρου 21 του Ν.2190/1994, χωρίς να απαιτείται η προβλεπόμενη από την 33/2006 (ΦΕΚ 280 Α’) ΠΥΣ, όπως ισχύει.

6. Παράταση της προθεσμίας της παρ. 5 του άρθρου 18 του Ν. 4002/2011 για  την ρύθμιση οφειλών των Ο.Τ.Α. προς το Δημόσιο και Ασφαλιστικούς Οργανισμούς.

7. Νομοθετική πρόβλεψη για δυνατότητα ρύθμισης οφειλών προς Δήμους με  αποφάσεις των οικείων δημοτικών συμβουλίων, που θα λαμβάνονται με την απόλυτη πλειοψηφία και με τις οποίες θα καθορίζονται οι δόσεις, η ελάχιστη καταβολή και ο τρόπος ρύθμισης.

8. Να ισχύσει και για τις ΔΕΥΑ το όριο των 5.000 € που ισχύει στους Δήμους όσον αφορά στον έλεγχο των δαπανών τους από το Ελεγκτικό Συνέδριο.

9. Οι διατάξεις της παρ. 2 περ. στ΄ του άρθρου 169 του Ν. 3463/2006 (ΦΕΚ Α΄ 114) «Κύρωση Κώδικα Δήμων και Κοινοτήτων», όπως ισχύουν, τροποποιούνται ως εξής:

«…. Παρ. 2 περ. στ΄ : Δαπάνες κατ’ είδος μικρότερες των πέντε χιλιάδων (5.000) ευρώ, ετησίως.»
Άλλες διατάξεις 

(  Με τη δημοσίευση του παρόντος καταργούνται το άρθρο 272 του Ν.3852/10 και η παρ. 3 του άρθ. 12 του Ν…..( Αναδιοργάνωση του συστήματος αδειοδότησης για την διαμονή αλλοδαπών στη χώρα …..) και επανέρχονται σε ισχύ οι διατάξεις του άρθ.186 του Ν.3463/06.

(Αφορά εκποίηση δημοτικών ακινήτων για ωφέλεια των Δήμων με ειδικά αιτιολογημένη απόφαση του Δημοτικού Συμβουλίου που λαμβάνεται με την απόλυτη πλειοψηφία του συνολικού αριθμού των μελών του).

( 
Η παράγραφος 16 του άρθρου 283 του ν.3852/2010, όπως ισχύει,      αντικαθίσταται ως εξής:

Στην περίπτωση των ΔΗΠΕΘΕ που λειτουργούσαν με τη μορφή επιχείρησης ΟΤΑ του π.δ.410/1995 και δεν προσαρμόστηκαν στις διατάξεις του άρθρου 269 του ν.3463/2006, όπως ισχύει, οφείλουν να προσαρμοστούν το αργότερο έως την 30.06.2012, κατά τις διατάξεις του ΚΔΚ. Μέχρι την ολοκλήρωση της προσαρμογής τους, τα ΔΗΠΕΘΕ εξακολουθούν να λειτουργούν σύμφωνα με τη νομοθεσία που εφαρμόζονταν προ της ισχύος του Ν.3463/06. 

..………………………………………………………………………………………….………
ΓΙΑ ΤΟ ΔΙΟΙΚΗΤΙΚΟ ΣΥΜΒΟΥΛΙΟ

Ο Γενικός Γραμματέας της Κ.Ε.Δ.Ε.

Απόστολος Κοιμήσης

Δήμαρχος Αμφιλοχίας

Ο Γενικός Διευθυντής της Κ.Ε.Δ.Ε.

Παναγιώτης Βασιλείου

